Pečiūra (ežeras)
54°41′9″ š. pl. 24°45′41″ r. ilg.﻿ / ﻿54.68583°š. pl. 24.76139°r. ilg.﻿ / 54.68583; 24.76139 Pečiūra – ežerėlis Lietuvoje, Elektrėnų savivaldybėje, 7 km į šiaurės rytus nuo Semeliškių miestelio. Ežero ilgis iš šiaurės vakarų į pietryčius – 0,2 km, plotis – iki 0,06 km. Altitudė 195,7 m. Krantai aukšti, tik šiaurės vakarinis žemas ir pelkėtas, apaugęs miškeliu. Aplinkui plyti krūmais apaugusios pievos ir dirbami laukai. Netoliese įsikūrę Jokūbiškių ir Naujosios Būdos kaimai. Ežeras nenutekantis, priklauso Sūrio upelio baseinui (Elektrėnų marių intakas).